

**Република Србија**

**ГРАД ВРАЊЕ**

**ГРАДСКО ВЕЋЕ**

Број: **002021324 2024/16**

Дана: 28.06.2024. године

**В р а њ е**

На основу члана 34. став 1 Закона о јавној својини (“Сл.гласник РС” бр.72/11 88/13, 105/14, 104/16, 108/16, 113/17, 95/18 и 153/20), члана 6 став 1. Уредбе о условима прибављања и отуђења непокретности непосредном погодбом,давања у закуп ствари у јавној својини и поступцима јавног надметања и прикупљања писмених понуда (“Сл.гласник РС” бр. 16/18 и 79/23), члана 9 став 1 Одлуке о давању у закуп пословног простора у јавној својини града Врање (“Службени гласник града Врање” број 24/18 и 36/20), и члана 63 став 1 тачка 15 Статута града Врања (Службени гласник града Врања 32/19) и члана 61 и 63. Пословника Градског већа града Врање (“Службени гласник града Врање” број 5/24), Градско веће града Врање, на седници одржаној дана 28.06.2024. године, донело је

**О Д Л У К У**

**О ПОКРЕТАЊУ ПОСТУПКА**

**за давање у закуп непокретности у јавној својини града Врања**

**прикупљањем писаних понуда**

**Члан 1.**

Овом Одлуком покреће се поступак давања у закуп пословног простора у јавној својини града Врања прикупљањем писаних понуда за:

пословни простор са пратећим објектима, вишенаменске балон сале са анексом-базен у оквиру Плана генералне регулације у Врањска Бања, ул.Партизански пут бр.28 на к.п.2120 КО Врањска Бања, укупне површине 1022, 12м2..

Пословни простор даје се у закуп на одређено време од 5 година у виђеном стању.

Почетна цена закупнине је 57,00 дин/м2 месечно за пословни простор.

Пословни простор не може се издати у закуп за обављање делатности којима се ствара бука и загађује животна средина.

Пословни простор се даје на одређено време од 5 година у виђеном стању а ради обављања делатности пословно-услужног садржаја, под којим се подразумева: пословање, трговина, угоститељство и услуге.

Право на учешће у поступку прикупљања писмених понуда имају сви заинтересовани привредни субјекти и друга правна лица која испуњавају услове из овог огласа и која уплате 10% депозита почетне цене закупнине пословног простора.

**Члан 2.**

Поступак давања у закуп непокретности спровешће Комисија за давање у закуп пословног простора у јавној својини града Врање.

**Члан 3.**

Након спроведеног поступка прикупљањем писаних понуда, Одлуку о давању у закуп пословног простора доноси Градско веће града Врање, на основу предлога Комисије из члана 2. ове Одлуке.

**Члан 4.**

Уговор о закупу пословног простора у име града Врање закључиће градоначелник Врања.

**Члан 5.**

Одлука ступа на снагу даном доношења.

Одлуку објавити у “Службеном гласнику града Врање.

**Председник Градског већа,**

**др Слободан Миленковић**

На основу члана 34.Закона о јавној својини (Сл.гласник РС“бр.72/11, 88/13 и 105/14, 104/2016-др.закон, 08/2016,113/2017,95/208 и 153/2020) чл 6. и 7.Уредбе о условима прибављања и отуђења непокретности непосредном погодбом, давања у закуп ствари у јавној својини односно прибављања и уступања и искоришћавања других имовинских права као и поступцима јавног надметања и прикупљања писмених понуда („Сл.гласник РС „бр.16/2018 и 79/2023) члана 9. и 10.Одлуке о давању у закуп пословног простора у јавној својини града Врања(„Сл.гласник града Врања“ бр.24/2018 и 32/2019) Градско веће града Врања, расписује

**ЈАВНИ ОГЛАС**

**О СПРОВОЂЕЊУ ПОСТУПКА ПРИКУПЉАЊЕМ ПИСМЕНИХ ПОНУДА**

**за давање у закуп пословног простора у јавној својини града Врања**

**I ПРЕДМЕТ ОГЛАСА**

Предмет јавног огласа је давање у закуп пословног простора у јавној својини града Врања, прикупљањем писаних понуда и то:

1.Непокретност: пословни простор у Врању, у ул.Партизанска бб, на к.п бр.5005/2 КО Врање 1, укупне површине 44 м2.

Почетна цена закупнине је 456,56 дин/м2 месечно за пословни простор.

Пословни простор-локал не може се издати у закуп за обављање делатности којима се ствара бука и загађује животна средина.

Пословни простор се даје на одређено време од 5 година у виђеном стању а ради обављања делатностипословно-услужног садржаја, под којим се подразумева: пословање, трговина, угоститељство и услуге.

**Критеријум за оцењивање понуда је „Највиша понуђена цена“.**

**II ОПШТИ УСЛОВИ ПОСТУПКА ПРИКУПЉАЊА ПИСМЕНИХ ПОНУДА**

Право на учешће у поступку прикупљања писмених понуда имају сви заинтересовани привредни субјекти и друга правна лица која испуњавају услове из овог огласа и која уплате 10% депозита почетне цене закупнине пословног простора, на рачун уплате депозита, градских органа управе бр.840-1155804-78–град Врање-рачун за уплату депозита.

Право на учешће немају чланови Комисије, бивши закупци који нису измирили своје обавезе односно дуговање према Граду по основу неплаћених закупнина и других трошкова везаних за закуп пословног простора, или по основу неплаћених обавеза према ЛПА-а као и учесници претходног поступка за давање у закуп пословног простора који су, након што су предложени, односно одређени за закупца, одустали од закупа.

Право на учешће у поступку јавног надметања, односно прикупљање писмених понуда има привредни субјекат под условом:

1. да је код надлежног органа регистровано за обављање делатности која се може обављати у пословном простору који се даје у закуп;
2. да му није изречена мера забране обављања делатности за чије обављање је пословни простор намењен, у року од две године пре објављивања огласа за јавно надметање, односно прикупљање писмених понуда за давање у закуп пословног простора;
3. да има важећу дозволу надлежног органа за обављање делатности за чије обављање је пословни простор намењен.

П**онуда правног лица и предузетника** мора обавезно да садржи:

-за предузетнике: име и презиме, адресу, број личне карте, јединствени матични број грађана, назив радње, матични број;

-за правна лица: назив и седиште;

-оверену копију решења о упису у регистар надлежног органа, оверену копију решења о додељеном ПИБ-У, оверену копију потврде о извршеном евидентирању за ПДВ, уколико је у систему ПДВ-а

-доказ о уплати градске административне таксе

-доказ да му није изречена мера забране обављања делатности за чије обављање је пословни простор намењен;

-доказ о уплати депозита;

-износ закупнине која се нуди;

-доказ да је подносилац пријаве, односно понуде измирио закупнину, уколико је био закупац пословног простора;

Услучају да подносиоца понуде заступа пуномоћник, пуномоћје за заступање мора бити оверено од стране овлашћеног заступника правног лица или предузетника.

Учесник јавног огласа мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији понуђач.

Услови за спровођење поступка прикупљањем писаних понуда су испуњени и када истом приступи само један учесник односно његов овлашћени заступник чија је понуда благовремена и потпуна.

Најповољнијим понуђачем сматра се онај привредни субјекат или друго правно лице које понуди највећу висину закупнине за пословни простор по 1м2.

Уколико подносилац благовремене и потпуне понуде не приступи отварању приспелих понуда сматраће се да је одустао од понуде.

Поступак прикупљања писмених понуда је јаван и истом могу да присуствују сва заинтересована лица.

Понуда са пратећом документацијом за учествовање у поступку давања у закуп пословног простора у јавној својини града Врања јавним надметањем се доставља Комисији за давање у закуп пословног простора у јавној својини града Врања, ул. Краља Милана бр.1, 17500 Врање и то у року од 15 дана од дана објављивања огласа у дневном листу „Вечерње новости“ који се дистрибуира на целој територији Републике Србије, закључно са 19.07.2024. године као дана истека рока за подношење понуда.

На званичном сајту града Врања, www.vranje.org.rs.може се преузети текст јавног огласа.

Понуда се доставља у затвореној коверти са назнаком „ГРАДСКА УПРАВА-ЗА КОМИСИЈУ-ПОНУДА ЗА ПОСЛОВНИ ПРОСТОР-НЕ ОТВАРАЈ“. На полеђини коверте видљиво назначити ко је подносилац понуда..

Понуда се доставља препорученом пошиљком или се лично предаје у згради градске управе града Врања, препорученом пошиљком или се лично предаје у згради градске управе Врања, у услужном центру на шалтеру бр.1-писарница, у ул.Краља Милана бр.1.

Ако је понуда послата поштом, дан предаје пошти искључиво препорученом пошиљком сматра се као дан предаје Комисији за давање у закуп пословног простора у јавној својини града Врања.

Понуда је непотпуна ако није правилно попуњена и не садржи све наведене прилоге односно исправе како је предвиђено овим огласом или садржи нетачне податке, као и у случају кад коверта са понудом на полеђини не садржи податке о понуђачу.

Подносиоци неблаговремене, односно непотпуне понуде не могу да учествују у поступку прикупљања писмених понуда, а неблаговремене, односно непотпуне понуде се одбацију.

Јавно отварање приспелих понуда за закуп пословног простора у јавној својини града Врања ће се одржати у малој сали градске управе града Врања у присуству Комисије и заинтересованих лица дана: 23.07.2024. године у Врању, ул.Краља Милана бр.1, са почетком у 13 часова.

Увид у документацију, разгледање пословног простора и ближа обавештења у вези јавног огласа могу се добити у канцеларији бр.28, зграда Градске управе града Врања, ул.Краља Милана бр.1 или на званичном сајту града Врања [www.vranje.org.rs](http://www.vranje.org.rs)

Контакт особа: Марија Ђорђевић, контакт телефон 0645570791.



**Република Србија**

**ГРАД ВРАЊЕ**

**ГРАДСКО ВЕЋЕ**

Број: **002021324 2024/15**

Дана: 28.06.2024. године

**В р а њ е**

На основу члана 61 и 63 Пословника Градског већа (Службени гласник града Врања бр. 5/24) Градско веће на седници одржаној дана 28.06.2024. године, донело је:

**Одлуку**

**Члан 1**

Ставља се ван снаге Одлука Градског већа број:06-134/3/2024-04, дана: 31.05.2024. године о покретању поступка давања у закуп непокретности у јавној својини града Врања прикупљањем писаних понуда.

**Члан 2**

Одлука ступа на снагу даном доношења.

Одлука ће бити објављена у Службеном гласнику града Врања.

**Председник Градског већа,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/8**

**Дана:28.06.2024. године**

**В р а њ е**

**Улица: Краља Милана 1**

На основу члана 137. став 1, члана 167. став 2 Закона о општем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16,47/18 и 115/21), члана 6 став 1 тачка 8 Пословника Градског већа (Службени гласник града Врања бр. 5/24) у предмету по жалби Сузане Михајловић, AQUILA Врање, Трг Немањића бр.13 изјављене на Решење Одељења за инспекцијске послове – комуналне инспекције Градске управе града Врања бр.355-200/2024-13 од 20.05.2024. године, Градско веће града Врања, на седници одржаној: 28.06.2024. године, донело је:

**Р е ш е њ е**

**Усваја се жалба** Сузане Михајловић, AQUILA Врање, Трг Немањића бр.13, поништава се Решење Одељења за инспекцијске послове – комуналне инспекције Градске управе града Врања бр.355-200/2024-13 од 20.05.2024. године **и предмет враћа првостепеном органу на поновно одлучивање.**

**О б р а з л о ж е њ е**

Одељење за за инспекцијске послове – комунална инспекција Градске управе града Врања бр.355-200/2024-13 од 20.05.2024. године којим се налаже надзираном субјекту Сузани Михајловић, AQUILA Врање, Трг Немањића бр.13 да уклони привремени објекат – башту отвореног типа угоститељског објекта који користи без одобрења или прибави одобрење за постављање привременог објекта у року од пет дана.

На донето Решење жалбу је изјавила Сузана Михајловић, AQUILA Врање, Трг Немањића бр.13 у којој истиче да је доношењем ожалбеног решења начињена битна повреда Закона о општем управом поступку, јер изрека решења има недостатака због којих се не може испитати, да је изрека решења неразумљива, противречи сама себи. Наводи се да је чланом 37 Закона о општем управном поступку прописано да се радње у зградама и другим објектима које користи Војска Србије предузимају када их орган пријави надлежном војном органу.

У одговору на жалбу првостепени орган остаје при својим наводима из решења.

Одлучујући о поднетој жалби, Градско веће је у смислу члана 167 став 1 Закона о опптем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ) утврдило да је жалба благовремена, допуштена и изјављена од стране овлашћеног лица, па је након оцене жалбених навода, ожалбеног решења и комплетних списа ове управне ствари, нашло да је жалба основана

Чланом 141. став 3. Закона о општем управном поступку ("Службени гласник РС", бр. 18/16), прописано је да диспозитив садржи кратку и јасну одлуку.

Имајући у виду наведено, жаљиља у жалби основано оспорава законитост решења првостепеног органа, јер су у проведеном поступку, по оцени Градског већа, повређена правила поступка прописана одредбом члана 141. став 3. Закона о општем управном поступку. Ово са разлога што у диспозитиву ожалбеног решења којим се жаљиљи, односно надзираном субјекту Сузани Михајловић, AQUILA Врање, Трг Немањића бр.13 налаже да уклони привремени објекат – башту отвореног типа угоститељског објекта који користи без одобрења, није наведен број катастарске парцеле због чега је диспозитив неодређен. Како је диспозитив део решења, на основу кога се спроводи извршење, то, по налажењу Градског већа мора бити јасан и прецизан, и не сме давати повода различитом тумачењу.

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18). У поновљеном поступку првостепени орган ће одлучити о трошковима поступка.

Налазећи из наведених разлога да је оспореним решењем повређен закон на штету подносиоца захтева, Градско веће је одлучио као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/9**

**Дана:28.06.2024. године**

**В р а њ е**

**Улица: Краља Милана 1**

На основу члана 137. став 1, члана 167. став 2 и члана 170 став 1 тачка 1 Закона о општем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16,47/18 и 115/21), члана 6 став 1 тачка 8 Пословника Градског већа (Службени гласник града Врања бр. 5/24) у предмету по жалби Миленовић Бранка, из Врања, улица Милорада Стошића бр. 24 изјављене на Решење Одељења за урбанизам, имовинско правне послове, комунално стамбене делатности, заштиту животне средине Градске управе града Врања бр.434-116/2024-08/3 од 26.04.2024. године, Градско веће града Врања, на седници одржаној: 28.06.2024. године, донело је:

**Р е ш е њ е**

**Усваја се жалба**  Миленовић Бранка, из Врања, улица Милорада Стошића бр. 24, поништава се Решење Одељења за урбанизам, имовинско правне послове, комунално стамбене делатности, заштиту животне средине Градске управе града Врања бр.434-116/2024-08/3 од 26.04.2024. године и **предмет враћа првостепеном органу на поновно одлучивање.**

**О б р а з л о ж е њ е**

Одељење за урбанизам, имовинско правне послове, комунално стамбене делатности, заштиту животне средине Градске управе града Врања донело је Решење бр.434-116/2024-08/3 од 26.04.2024. године којим се одбацује захтев за коришћење простора на јавној површини као непотупун.

На донето Решење жалбу је изјавио Миленовић Бранко, из Врања, улица Милорада Стошића бр. 24 у којој истиче да је покушао да поступи по обавештењу надлежног органа, више пута долазио у канцеларији али је иста била закључана.

У одговору на жалбу првостепени орган остаје при својим наводима из решења.

Одлучујући о поднетој жалби, Градско веће је у смислу члана 162 став 1 Закона о опптем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ) утврдило да је жалба благовремена, допуштена и изјављена од стране овлашћеног лица, па је након оцене жалбених навода, ожалбеног решења и комплетних списа ове управне ствари, нашло да је жалба основана

Из списа предмета произилази да је првостепени орган обавештењем о допуни захтева упутио подносиоца захтева да недостајућу документацију достави на адреси улица Иво Лоле Рибара бр.1 у канцеларији број 13, а не преко писарнице Градске управе. Имајући у виду да је саветник у одељењу који је обрађивач предмета због болести био привремено одсутан, сматрају се оправдани наводи у жалби да подносилац захтева исти није могао да допуни те се предмет враћа првостепеном органу на поновно одлучивање,

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18). У поновљеном поступку првостепени орган ће одлучити о трошковима поступка.

Налазећи из наведених разлога да је оспореним решењем повређен закон на штету подносиоца захтева, Градско веће је одлучио као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/10**

**Дана:28.06.2024. године**

**В р а њ е**

**Улица: Краља Милана 1**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 54 Одлуке о социијалној заштити, (Службени гласник града Врања бр. 44/2016), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 5/24), у предмету по жалби Денковски Љубомира, из Врања, улица Колубарска бр.13, изјављене на Решење Центра за социјални рад број: 561-31-24/2024, од 03.06. 2024. године, Градско веће града Врања, на седници одржаној: 28.06.2024. године, донело је:

**Р е ш е њ е**

**Поништава се** Решење Центра за социјални рад града Врања бр. 561-31-24/2024, од 03.06. 2024. године и предмет враћа првостепеном органу на поновно одлучивање.

**О б р а з л о ж е њ е**

Центар за социјални рад града Врања донео је Решење бр. 561-31-24/2024, од 03.06. 2024. године, којим се Денковски Љубомиру, из Врања, улица Колубарска бр. 13 признаје право на смештај у Јавној установи Центар за развој локланих услуга у Врању уз обавезу учествовња у трошковима смештаја.

На донето Решење жалбу је благовремено изјавио Денковиски Љубомир, у којој истиче да је незадовољан донетим решењем.

Увидом у списе предмета, Градско веће налази да је оспорено решење донето уз битне повреде одредаба члана 141 Закона о општем управном поступку, којим је предвиђено да образложење решења садржи доказе о утврђеном чињеничном стању и прописе и разлоге који, с обзиром на утврђено чињенично стање, упућују на одлуку из диспозитива. Како се на основу оспореног решења може закључити да је првостепени орган приликом одлучивања у овој управној ствари применио прописе и то: Закон о социјалној заштити и Одлуку о социјалној заштити који више нису на снази, овакав акт је незаконит.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа изнетих у овом решењу, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/11**

**Дана:28.06.2024. године**

**В р а њ е**

**Улица: Краља Милана 1**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 54 Одлуке о социијалној заштити, (Службени гласник града Врања бр. 44/2016), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 5/24), у предмету по жалби Костић Цветка, из Врања, улица Савска бр.2, изјављене на Решење Центра за социјални рад број: 553-64-208/2024, од 30.05. 2024. године, Градско веће града Врања, на седници одржаној 28.06.2024. године, донело је:

**Р е ш е њ е**

**Поништава се** Решење Центра за социјални рад града Врања бр. 553-64-208/2024, од 30.05. 2024. године и предмет враћа првостепеном органу на поновно одлучивање.

**О б р а з л о ж е њ е**

Центар за социјални рад града Врања донео је Решење бр. 553-64-208/2024, од 30.05. 2024. године, којим се Цветку Костићу, из Врања, улица Савска бр. 2 одбија право на једнократну новчану помоћ.

На донето Решење жалбу је благовремено изјавио Цветко Костић, у којој истиче да је незадовољан донетим решењем, јер је поднео захтев за надокнаду погребних трошкова своје супруге, која је била домаћица.

Увидом у списе предмета, Градско веће налази да је оспорено решење донето уз битне повреде одредаба члана 141 Закона о општем управном поступку,

којим је предвиђено да образложење решења садржи доказе о утврђеном чињеничном стању и прописе и разлоге који, с обзиром на утврђено чињенично стање, упућују на одлуку из диспозитива. Како се на основу оспореног решења може закључити да првостепени орган приликом одлучивања у овој управној ствари није утврдио све чињенице које су релевантне за одлучивање, то се предмет враћа на поновно одлучивање.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа изнетих у овом решењу, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/12**

**Дана:28.06.2024. године**

**В р а њ е**

**Улица: Краља Милана 1**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 54 Одлуке о социијалној заштити, (Службени гласник града Врања бр. 44/2016), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 5/24), у предмету по жалби Слободана Илића, из Врања, улица Ранутовац бб, изјављене на Решење Центра за социјални рад број: 553-64-427//2024, од 30.05. 2024. године, Градско веће града Врања, на седници одржаној 28.06.2024. године, донело је:

**Р е ш е њ е**

**Поништава се** Решење Центра за социјални рад града Врања бр. 553-64-427//2024, од 30.05. 2024. године и предмет враћа првостепеном органу на поновно одлучивање.

**О б р а з л о ж е њ е**

Центар за социјални рад града Врања донео је Решење бр. 553-64-427//2024, од 30.05. 2024. године, којим се Слободану Илићу, из Врања, улица Ранутовац бб одбија право на једнократну новчану помоћ.

На донето Решење жалбу је благовремено изјавио Слободан Илић, у којој истиче да је незадовољан донетим решењем, а уз жалбу је доставио доказе.

Увидом у списе предмета, Градско веће налази да је оспорено решење донето уз битне повреде одредаба члана 141 Закона о општем управном поступку, којим је предвиђено да образложење решења садржи доказе о утврђеном чињеничном стању и прописе и разлоге који, с обзиром на утврђено чињенично стање, упућују на одлуку из диспозитива. Како се на основу оспореног решења може закључити да првостепени орган приликом одлучивања у овој управној ствари није утврдио све чињенице које су релевантне за одлучивање, то се предмет враћа на поновно одлучивање.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа изнетих у овом решењу, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/13**

**Дана:28.06.2024. године**

**В р а њ е**

**Улица: Краља Милана 1**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 54 Одлуке о социијалној заштити, (Службени гласник града Врања бр. 44/2016), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 5/24), у предмету по жалби Стошић Бранислава, из Врања, улица Задарска бр. 2, изјављене на Решење Центра за социјални рад број: 561-31-23/2024, од 21.05. 2024. године, Градско веће града Врања, на седници одржаној 28.06.2024. године, донело је:

**Р е ш е њ е**

**Поништава се**  Решење Центра за социјални рад града Врања бр. 561-31-23/2024, од 21.05. 2024. године и предмет враћа првостепеном органу на поновно одлучивање.

**О б р а з л о ж е њ е**

Центар за социјални рад града Врања донео је Решење бр. 561-31-23/2024, од 21.05. 2024. године, којим се Стошић Браниславу, из Врања, улица Задарска бр. 2 признаје право и даље на смештај у Центру за развој локалних услуга социјалне заштите – Прихватилиште за одрасла и стара лица почев од 15.05.2024. године, а најдуже до шест месеци. Обавезан је да учествује у трошковима смештаја и то својом целокупном пензијом која ће бити усмерена на жиро рачун установе из става 1 диспозитива, а разлика до пуне цене сметаја пада на терет буџета града Врања.. кориснику се обезбеђују средства за личне потребе зависно од просечне просечне остварене зараде у РС у претходном месецу у висини од 5,5% . Корисник смештаја и обвезник изджавања је обавезан да пријави сваку промену чињеничног стања од утицаја на трошкове смештаја у року од 15 дана од настанка промене.

На наведено решење, изјављена је жалба у којој се истиче да је Центар за социјални рад учинио битну повреду правила поступка, непотпуно утврдио чињенично стање, те је код таквог стања наступила погрешна примена материјалног права. Наводи се да је тачна контатација Центра за социјални рад да Бранислав Стошић има редовно примање, међутим жалилац има и трошкове за куповину лекова што на месечном нивоу износи 14.993,00 динара, поред тога плаћа алиментацију има кредит и друге трошкове.

Увидом у списе предмета, Градско веће налази да је оспорено решење донето уз битне повреде одредаба члана 141 Закона о општем управном поступку, којим је предвиђено да образложење решења садржи доказе о утврђеном чињеничном стању и прописе и разлоге који, с обзиром на утврђено чињенично стање, упућују на одлуку из диспозитива. Како се на основу оспореног решења може закључити да је првостепени орган приликом одлучивања у овој управној ствари применио прописе и то: Одлуку о измени и допунама Одлуке о правима из области социјалне заштите и социјалне сигурности грађана који се финансирају из буџета града Врања, Правилник о учешћу сродника у издржавању корисника права у социјалној заштити, Правилник о облицима услуга смештаја и учешћа корисника заштите, односно сродника корисника заштите у трошковима смештаја у Центру за развој локалних услуга социјалне заштите у Врању,а који више нису на снази, овакав акт је незаконит.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа изнетих у овом решењу, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/6**

**Дана:28.06.2024. године**

**В р а њ е**

**Улица: Краља Милана 1**

На основу члана 137. став 1, члана 167. став 1 Закона о општем управном поступку („Службени гласник Републике Србије бр.18/2016, 2/23 Одлука УС РС, Аутентично тумачење - 95/18 ), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16,47/18 и 115/21), члана 6 став 1 тачка 8 Пословника Градског већа (Службени гласник града Врања бр. 5/24) решавајући по жалби Цветковић Борка, с. Златокоп, Стари друм 31, од 29. априла 2024. године, изјављеној преко пуномоћника, адвоката Николе Милошевића, из Врања ул. Косовска бр. 3, због недоношења решења у законском року, Градско веће града Врања на седници одржаној дана 28.06.2024. године, доноси:

**Р Е Ш Е Њ Е**

**I OДБАЦУЈЕ СЕ** жалба Цветковић Борка, из с. Златокоп, Стари друм 31, изјављена преко пуномоћника Николе Милошевића, адвоката из Врања, ул. Косовска бр. 3, због недоношења решења у законском року, као **НЕБЛАГОВРЕМЕНА**.

II **ОДБИЈА С**Е захтев жалиоца за надокнаду трошкова управног поступка.

**О б р а з л о ж е њ е**

Цветковић Борко, из с. Златокоп, Стари друм 31, изјавио је преко пуномоћника Николе Милошевића, адвоката из Врања, дана 29. априла 2024. године, жалбу због недоношења решења у законском року о захтеву за накнаду штете због угинуле стоке, са предлогом да Градско веће, Града Врања, као другостепени орган, испита наводе ове жалбе, у складу са чл. 173. Закона о општем управном поступку, те да наложи првостепеном органу да изда решење у накнадно продуженом року, а по захтеву за доставу решења од 04.02.2022. године. У жалби се истиче да је захтев предат дана 04.02.2022. године, да је првостепени орган био дужан да у складу са одредбама члана 145 став 2 Закона о општем управном поступку о истом одлучи у року од 30 дана, те да је од тог рока прошло више од 2 године, а да никакве одлуке није било, те се закључује да је првостепени орган начинио повреду одредбе члана 145. став 2 Закона о општем управом поступку.

Увидом у списе предмета Градско веће је утврдило да је:

- Цветковић Борко, поднео Граду Врању, Градској управи захтев за накнаду штете услед елементарне непогоде, која се догодила у селу Златокоп 10.01.2021. године, и то штете на објектима и накнаду за штете због угинуле стоке.

- О његовом захтеву за накнаду штете на објектима је одлучено решењем Града Врања, Градске управе, Одељења за урбанизам и имовинско – правне послове, комунално – стамбене делатности и заштиту животне средине бр. 217-33/2021 од 20.09.2021. године.

- О накнади штете због угинуле стоке том приликом није било одлучено, па се Цветковић Борко, дана 04.02.2022. године обратио захтевом за доставу решења број 217-33/2021.

Одредбама члана 153. став 1. Закона о општем управном поступку („Службени гласник Републике Србије бр.18/2016, 2/23 Одлука УС РС, Аутентично тумачење - 95/18), прописано је да се жалба подноси у року од 15 дана од обавештавања странке о решењу, ако законом није друкчије прописано.

Одредбама члана 153 став 2 Закона о општем управном поступку („Службени гласник Републике Србије бр.18/2016, 2/23 Одлука УС РС, Аутентично тумачење - 95/18) прописано је да кад орган не изда решење у законом прописаном року, жалба може да се поднесе после истека тог тока, а најкасније у року од **годину дана** од истека тог рока.

Одредбама члана 145 став 2 Закона о општем управном поступку („Службени гласник Републике Србије бр.18/2016, 2/23 Одлука УС РС, Аутентично тумачење - 95/18) прописано је да када је поступак покренут по захтеву странке или по службеној дужности, а у интересу странке, и када се о управној ствари одлучује у поступку непосредног одлучивања, орган је дужан да изда решење најкасније у року од 30 дана од покретања поступка.

Одредбама члана 167 став 1 Закона о општем управном поступку („Службени гласник Републике Србије бр.18/2016, 2/23 Одлука УС РС, Аутентично тумачење - 95/18) прописано је да другостепни орган решењем одбацује жалбу која није благовремена, није дозвољена, коју је поднело неовлашћено лице или која није уређена у року који је орган одредио.

Имајући у виду да је захтев за доставу решења поднет дана 04.02.2022. године, орган је био дужан да одлучи у року од 30 дана, а тај рок је истеко 07.03.2022. гоидне, те је странка имала право да у складу са одредбом члана 153. став 2. Закона о општем управном поступку, жалбу поднесе после истека тог рока, а најкасније у року од годину дана од истека тог рока.   Како је у конкретном случају рок за одлучивање истекао 07.03.2022. године, рок за жалбу истекао је дана 07.03.2023. године, те је жалба неблаговремена.

С обзиром на то, да је од подношења захтева за доставу решења поднетог дана 04.02.2022. године, до подношења жалбе дана 29.04.2024. године, прошло више од две године, жалба је неблаговремена, јер је изјављена после истека законског рока за њено подношења, те је одлучено као у диспозитиву овог решења, а у складу са одредбама члана члана 167 став 1, Закона о општем управном поступку(„Службени гласник Републике Србије бр.18/2016, 2/23 Одлука УС РС, Аутентично тумачење - 95/18).

Одредбама члана 85 став 6 Закона о општем управном поступку(„Службени гласник Републике Србије бр.18/2016, 2/23 Одлука УС РС, Аутентично тумачење - 95/18), прописано је да ако жалба буде одбачена или одбијена или жалилац одустане од жалбе, трошкове другостепеног поступка сноси жалилац, те је у складу са тим Градско веће одбило захтев за надокнаду трошкова управног поступка – трошкове за састав жалбе од стране адвоката у износу од 49.500, 00 динара.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 002021324 2024/14**

**Дана:28.06.2024. године**

**В р а њ е**

**Улица: Краља Милана 1**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 5/24), у предмету по жалби Гогић Игора из Врања, улица Цара Душана бр. 41, изјављене на Решење Одељења за друштвене делатности број: 60-423/170-2024-09, од 04.06. 2024. године, Градско веће града Врања, на седници одржаној: 28.06.2024. године, донело је:

**Р е ш е њ е**

**Поништава се**  Решење Одељења за друштвене делатности број: 60-423/170-2024-09, од 04.06. 2024. године и предмет враћа првостепеном органу на поновно одлучивање.

**О б р а з л о ж е њ е**

Одељење за друштвене делатности града Врања донело је Решење бр. : 60-423/170-2024-09, од 04.06. 2024. године, којим се одбија захтев жалиоца за остваривање права на материјалну подршку за треће и свако наредно дете на бесплатан боравак у Предшколској установи Наше дете у Врању.

Гогић Игор изјавио је жалбу у којој истиче да је првостепени орган непотпуно и погрешно утврдио чињенично стање и погрешно применио Одлуку о материјалној подршци породици са децом на територији града Врања.

Увидом у списе предмета, Градско веће налази да је оспорено решење донето уз битне повреде одредаба члана 141 Закона о општем управном поступку, којим је предвиђено да образложење решења садржи доказе о утврђеном чињеничном стању и прописе и разлоге који, с обзиром на утврђено чињенично стање, упућују на одлуку из диспозитива.

Како се на основу оспореног решења може закључити да је првостепени орган приликом одлучивања у овој управној ствари одбио захтев јер се подносилац захтева не брине непосредно о деци претходног реда рођења, што је у супротносити са одредбама Одлуке о материјалној подршци породици са децом на територији града Врања.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Градског већа изнетих у овом решењу, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**Председник Градског већа**

**др Слободан Миленковић,**

## mali grb

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 002021324 2024/1

Дана: 28.06.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 28.06.2024. године, разматрало је Извoд из записника са 22. редовне и 23, 24. и 25. ванредне седнице Градског већа и донело следећи:

***З А К Љ У Ч А К***

Прихвата се Извoд из записника са 22. редовне и 23, 24. и 25. ванредне седнице Градског већа, број: 06-142/2024-04, 001926909 2024, 001946779 2024 и 002002115 2024.

Закључак доставити: Писарници.

**ПРЕДСЕДНИК**

**ГРАДСКОГ ВЕЋА,**

др Слободан Миленковић

На основу члана 7. Правилника о критеријумима и поступку доделе средстава из буџета града Врања за финансирање и суфинансирање програма и пројеката за реализацију Акционог плана за младе („Службени гласник града Врања“, број: 4/23),Одлуке о буџету града Врања за 2024. годину („Службени гласник града Врања“, број: 27/2022), члана 6. став 1. тачка 10 и члана 61. Пословника Градског већа града Врања („Службени гласник града Врања“, број: 5/2024, Градско веће града Врања, расписује:

**Ј А В Н И К О Н К У Р С**

**за финансирање или суфинансирање програма и пројеката за реализацију Акционог плана за младе у 2024. години**

Предмет Конкурса је финансирање или суфинансирање програма и пројеката за реализацију Акционог плана за младе у 2024. години.

За финансирање или суфинансирање програма и пројеката на основу овог конкурса обезбеђена су средства у буџету града Врања у износу 1.200.000,00 динара.

Јавни конкурс објављује се на званичном сајту града [www.vranje.org.rs](http://www.vranje.org.rs/).

Рок за подношење пријава је 15 дана од дана објављивања конкурса, закључно са 17.07.2024. године.

Период за реализацију пројекта је до 15.12.2024. године.

Под програмима и пројектима за реализацију Aкционог плана за младе сматрају се програми и пројекти за следеће области омладинске политике: запошљивост и самозапошљивост младих (Развијање предузетничког духа); активизам и волонтеризам; креирање културних садржаја; информисање младих; заштита животне средине; промоција здравих и безбедних стилова живота; промоција омладинског рада; унапређење провођења слободног времена младих.

Право на подношење пријаве за финансирање или суфинансирање програма и пројеката из средстава предвиђених Одлуком о буџету Града Врања за 2024. годину имају удружења младих / за младе која испуњавају следеће услове:

-да су основана у складу са вежећим прописима којима је уређено оснивање удружења младих / за младе;

- да јеу Статуту удружења у циљевима недвосмислено наведен рад са младима;

-да је седиште удружења на територији Града Врања и да се програми и пројекти од јавног интереса реализују на територији Града Врања;

- да предложеним програмом / пројектом дају допринос у реализацији приоритета Акционог плана за младе за период 2022. - 2024. године;

-да деловање удружења није политичке природе.

Мерила и критеријуми за избор програма или пројекта за реализацију Акционог плана за младе који се финансирају или суфинансирају из буџета града су:

- капацитет носиоца пројекта, предложене квалификације и референце пројектног тима усклађене са предложеним циљевима, резултатима и активностима пројекта;

- релевантност програма или пројекта за остваривање Акционог плана за младе;

- усклађеност планираних активности с циљевима и очекиваним резултатима и циљном групом, разрађеност и изводљивост плана реализације програма или пројекта, остваривост планираних резултата и мерљивост индикатора;

- број учесника на програму или пројекту;

- значај промене која се очекује након примене програма или пројекта и његова одрживост;

- економску оправданост предлога буџета у односу на циљ и пројектне активности, прецизно и детаљно приказан наративни буџет који објашњава усклађеност предвиђеног трошка са пројектним активностима.

Пријава на јавни конкурс се подноси на обрасцу „Пријава на конкурс за финансирање или суфинансирање програма, односно пројекта за реализацију Акционог плана за младе у 2024. години“ (Образац број 1.). Пријава мора бити попуњена, потписана и оверена, у супротном неће бити узета у разматрање. Пријавни формулари могу се преузети са званичног сајта града Врања *www.vranje.org.rs*, као и сви остали прописани обрасци.

Уз пријаву подносилац је у обавези да достави:

-доказ о подносиоцу пријаве: извод из регистра у којем је субјект регистрован;

-преглед основних података о подносиоцу пријаве (историјат, опис делатности, циљна група, досадашњи пројекти);

-детаљан опис програма или пројекта, са наведеним активностима, фази у којој се налази ако је започет, циљевима и очекиваним резултатима за чије финансирање или суфинансирање се подноси пријава;

-потписане и оверене протоколе о сарадњи са свим наведеним партнерима на пројекту ако се пројекат тако реализује.

- изјава о прихватању обавезе подносиоца пријаве према којој, уколико програм односно пројекат буде одобрен, одговорно лице подносиоца пројаве, под кривичном и материјалном одговорношћу изјављује:

1.да су сви подаци наведени у пријави истинити и тачни;

2.да ће добијена средства бити наменски утрошена,

3.да ће у прописаном року, а најкасније до 15. јануара 2025 године бити достављен извештај о реализацији програма односно пројекта за реализацију Акционог плана за младе у 2024. години на прописаном обрасцу са финансијском документацијом;

4.да ће током реализације програма односно пројекта у публикацијама и другим медијима бити назначено да је реализацију истог подржао град Врање.

Пре попуњавања пријаве упознати се са Правилником о критеријумима и поступку доделе средстава из буџета града Врања за реализовање програма и пројеката за реализацију Акционог плана за младе(„Службени гласник града Врања“, број: 4/23).

Све пристигле програме и пројекте разматраће Комисија за доделу средстава за финансирање или суфинансирање програма и пројеката за реализацију Акционог плана за младе (Комисију именује Градско веће), Комисија утврђује листу вредновања и рангирања пријављених програма у року који не може бити дужи од 60 дана, од дана истека рока за подношење пријава.

Листа се објављује на званичном сајту града Врања и на порталу Е-управе.

Учесници конкурса имају право увида у поднете пријаве и приложену документацију у року од три дана од дана објављивања листе.

На листу учесници конкурса имају право приговора у року од 8 дана од дана њеног објављивања. Одлуку о приговору, која мора бити образложена Градско веће града Врања доноси у року од 15 дана, од дана његовог пријема.

Одлуку о избору програма и пројеката који ће се суфинансирати или финансирати средствима из буџета града Врања, Градско веће доноси у року од 30 дана, од истека рока за подношење приговора.

Пријаве на конкурс уз пратећу документацију, у 3 (три) примарака, у затвореној коверти подносе се лично или путем поште на адресу: улица Kраља Милана број 1, на шалтеру писарнице у Услужном центру Града Врања, са назнаком написаној на затвореној коверти за „Градско веће - Комисији за доделу средстава зафинансирање или суфинансирање програма и пројеката за реализацију Акционог плана за младе у 2024. години“.

Нетачно и непотпуно попуњене и неблаговремено достављене пријаве и пратећа документација, као и пријаве које нису достављене на прописаном обрасцу неће бити узете у разматрање.

Контакт особа Лука Трајковић, координатор Канцеларије за младе Града Врања, контакт телефон: 063/408-751.

На основу члана 68. и члана 100. Закона о заштити животне средине («Службени гласник Републике Србије», број 135/2004, 36/2009, 36/2009-др. закон, 72/2009-др.закон, 43/2011-одлука УС, 14/2016, 76/2018, 95/2018-др закон), члана 20. става 1. тачке 11. и члана 66. став 1. Закона о локалној самоуправи („Службени гласник Републике Србије», број 129/2007, 83/2014-др.закон, 101/16 и 47/18), Одлуке о буџету града Врања за 2024. годину (Сл. гласник града Врања број: 3/24), и Правилника о образцу програма коришћења средства буџетског фонда и извештаја о коришћењу средстава буџетског фонда, начину и роковим њиховог достављањса (Сл. гласник РС“ број:80/2019) , члана 63 став 1 тачка 23 Статута града Врања. („Сл. гласник града Врања“, број: 37/18, 36/20, 11/23 и 3/23**)** и члана 63. Пословника Градског већа града Врања („Службени гласник града Врања“, број: 5/2024, Градско веће града Врања на седници одржаној 26.06.2024. године, донело је

**ПРОГРАМАМ**

**КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ ГРАДА ВРАЊА ЗА 2024. ГОДИНУ ПРЕМА ОДЛУЦИ О БУЏЕТУ ГРАДА ВРАЊА ЗА 2024. ГОДИНУ**

Чан 1.

Овим Програмом утврђују се планирани приходи и намена коришћења средстава за активности које се током 2024. године планирају у области заштите и унапређења животне средине.

За реализацију Програма планирају се средства укупном износу од 25.664.000,00 динара.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Редни брoj  активности | Програмска активност | Сагласност министарства заштите животне средине на предлог програма | Детаљан опис активности | | Циљ активности | Надлежни за спровођење програмске активности | Финансијска средства потребна за реализацију предвиђене активности | Извор средстава финансирања | Износ одобрених средстава за ову активност у претходној години |
|
|
|
|
|
|
|
| Контрола и заштита ваздуха и сузбијање инхалационих алергена | | | | | | | | | |
| 1. | Праћење квалитета елемената животне средине, Смањење загађености – Специјализоване услуге – Праћење квалитета ваздуха на територији града Врања - Програмска активност – 0401 – 0002, функција 530, позиција 44, ек. класификација 424 |  | Законом о заштити животне средине прописана је обавеза ЈЛС да у оквиру законом утврђених надлежности врши континуалну контролу и праћење стања животне средине, а која се врше мерењем, испитивањем и оцењивањем индикатора стања и загађења животне средине, у које се убраја и квалитет ваздуха. Праћење ће бити реализовано у складу са Програмом контроле квалитета ваздуха на територији града Врања. | | Праћење стања, предлагање мера за унапређење квалитета ваздуха и праћење предузетих мера | Град Врање и ЗЗЈЗ | 3.200.000,00 | Средства из буџета града Врања | 3.406.000,00 |
| 2. | Праћење квалитета елемената животне средине, Смањење загађености – Специјализоване услуге – Праћење стања и прогноза аерополена на територији града Врања – Програмска активност – 0401 – 0002, функција 530, позиција 44, ек. класификација 424 |  | Праћење ће бити реализовано у складу са Законом о заштити ваздуха. Наведеним законом полен је окаректерисан као природни загађивач. Праћење ће бити реализовано у складу са Програмом контроле квалитета ваздуха на територији града Врања. | | Праћење стања, предлагање мера, предузимање мера и праћење предузетих мера у циљу смањења концентрације алергеног полена у ваздуху | Град Врање и ЗЗЈЗ | 616.668,00 | Средства из буџета града Врања | 616.668,00 |
| Управљање отпадом | | | | | | | | | |
| 3. | Управљање заштитом животне средине, Текуће поправке и одржавање – Програмска активност - 0401 – 0001, функција 550, позиција 40, ек. Класификација 425 |  | Чишћење дивљих депонија | | Контролисано управљање отпадом и смањење загађења | Град Врање и ЈКП „Комрад“ | 1.000.000,00 | Средства из буџета града Врања | / |
| 4. | Управљање заштитом животне средине – заштита животне средине, зграде и грађевинске објекти, Програмска активност – 0401 – 0001, функција 550, позиција 42, ек. класификација 511 |  | Израда локалног плана управљања отпадом | | Праћење стања и предлагање мера и добијање резултата који доприносе заштити и унапређењу стања животне средине | Град Врање | 1.144.000,00 | 389.000,00  Средства из буџета града Врања и 755.000,00  средства из осталих извора финансирања буџетских корисника | 1.144.000,00 |
| Контрола и управљање отпадним водама | | | | | | | | | |
| 5. | Управљање заштитом животне средине – заштита животне средине, зграде и грађевинске објекти, Програмска активност – 0401 – 0001, функција 550, позиција 45, ек. класификација 511 |  | Изградња/реконструкција фекалне и атмосферске канализационе мреже на територији града | | Заштита животне средине | Град Врање | 12.400.000,00 | 8.000.000,00  Средства из буџета града Врања и 4.400.000,00  средства из осталих извора финансирања буџетских корисника | / |
|  | Активност |  |  | |  |  |  |  |  |
| Контрола и заштита површинских и подземних вода | | | | | | | | | |
|  | Активност |  |  |  | |  |  |  |  |
|  | Активност |  |  |  | |  |  |  |  |
| Контрола и заштите природе, биодиверзитет, јавне зелене површине | | | | | | | | | |
| 6. | Управљање заштитом животне средине, заштита животне средине, култивисана имовина Озелењавање јавних површина – Програмска активност - 0401 – 0001, функција 550, позиција 43, ек. класификација 514 |  | Очување и унапређење зеленила који ће укључивати: подизање дрвореда, сађење дрвећа, мере неге дрвећа и друге мере које утичу на очување и унапређење зеленила на јавним површинама | Заштита и унапређење животне средине | | Град Врање | 2.994.500,00 | Приходи из буџета града Врања | 3.000.000,00 |
| 7. | Управљање заштитом животне средине, заштита животне средине, Пошумљавање – Програмска активност - 0401 – 0001, функција 550, позиција 42, ек. класификација 511 |  | Суфинансирање/финансирање пројеката на основу јавног позива за реализацију пројеката пошумљавања у циљу заштите и очувања предеоног диверзитета | Заштита и унапређење животне средине | | Град Врање | 1.400.000,00 | Приходи из буџета града Врања | / |
| Мере адаптације на климатске промене | | | | | | | | | |
|  | Активност |  |  |  | |  |  |  |  |
|  | Активност |  |  |  | |  |  |  |  |
| Контрола и заштита земљишта | | | | | | | | | |
|  | Активност |  |  |  | |  |  |  |  |
|  | Активност |  |  |  | |  |  |  |  |
| Контрола и заштита од буке | | | | | | | | | |
| 8. | Праћење квалитета елемената животне средине, Смањење загађености – Специјализоване услуге – Праћење нивоа буке у животној средини на територији града - Програмска активност – 0401 – 0002, функција 530, позиција 44, ек. класификација 424 |  | Законом о заштити од буке у животној средини утврђена је обавеза ЈЛС као субјекта система заштите животне средине од буке, да на својој територији обезбеди и финансира мониторинг буке у животној средини. | Праћење стања, предлагање мера за смањење нивоа буке у животној средини и праћење предузетих мера | | Град Врање и ЗЗЈЗ | 583.332,00 | Средства из буџета града Врања | 583.332,00 |
| Контрола и заштита од нејонизујућег зрачења | | | | | | | | | |
|  | Активност |  |  |  | |  |  |  |  |
| Информисање, едукација, промоција и популаризација заштите животне средине | | | | | | | | | |
|  | Активност |  |  |  | |  |  |  |  |
|  |  |  |  |  | |  |  |  |  |
| Остало | | | | | | | | | |
| 9. | Праћење квалитета елемената животне средине, Смањење загађености – Опрема за заштиту животне средине – Куповина уређаја за мерење РМ честица - Програмска активност – 0401 – 0002, функција 530, позиција 44/1, ек. класификација 512400 |  | Законом о заштити животне средине прописана је обавеза ЈЛС да у оквиру законом утврђених надлежности врши континуалну контролу и праћење стања животне средине, а која се врше мерењем, испитивањем и оцењивањем индикатора стања и загађења животне средине, у које се убраја и квалитет ваздуха – куповина уређаја за мерење РМ честица | Праћење стања, предлагање мера за унапређење квалитета ваздуха и праћење предузетих мера | | Град Врање и ЗЗЈЗ | 1.869.500,00 | Средства из буџета града Врања | / |
| 10. | Управљање заштитом животне средине – заштита животне средине, зграде и грађевинске објекти, Програмска активност – 0401 – 0001, функција 550, позиција 42, ек. класификација 511 |  | Израда стратешких докумената у области заштите животне средине | Праћење стања и предлагање мера и добијање резултата који доприносе заштити и унапређењу стања животне средине | | Град Врање | 456.000,00 | Средства из буџета града Врања | / |
|  | Активност |  |  |  | |  |  |  |  |
|  | Укупно | | | | | | 25.664.000,00 |  |  |

Програм ступа на снагу даном доношења.

Програм ће бити објављен у „Службеном гласнику града Врањa“ и званичном сајту града Врања.

**ГРАДСКО ВЕЋЕ ГРАДА ВРАЊА**

**број: 002021324 2024/2, дана: 28.06.2024. године**

**Председник Градског већа,**

**др Слободан Миленковић**

## mali grb

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 002021324 2024/4

Дана: 28.06.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 11.06.2024. године, разматрало је захтев Предшколске установе „Наше дете“, за формирање радне групе са већим бројем деце у односу на норматив у васпитним групама и донело следеће:

***З А К Љ У Ч К Е***

1. Прихвата се захтев Предшколске установе „Наше дете“, број: 1078-07/24 од 17.06.2024. године и даје сагласност за формирање васпитне групе са 20% већим бројем деце од законом утврђеног броја у радној 2024/2025. години.

2. Васпитне групе у Предшколској установи „Наш дете“, могу имати мањи број деце обавезних полазника припремног предшколског програма (мање од 5) од законом утврђеног броја које признаје и финансира Министарство просвете у радној 2024/2025. години и то у групама припремног предшколског програма у полудневном боравку, где би формирали мешовите групе полудневног боравка.

Закључке доставити: Предшколској установи „Наш дете“ и Писарници.

**ПРЕДСЕДНИК**

**ГРАДСКОГ ВЕЋА,**

др Слободан Миленковић

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 002021324 2024/17

Дана: 28.06.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 11.06.2024. године, разматрало је захтев Предшколске установе „Наше дете“, за уступање на коришћење парцеле Предшколској установи и донело следеће:

***З А К Љ У Ч К Е***

1. Налаже се Служби за нвестиције и грађевинско земљиште да покрене поступк препарцеалције за катастарску парцелу број 1584 KO Врање 1, ради припајања предметне парцеле парцели на којој се налази дечји вртић Звончица.

2. За праћење релизације закључка из тачке 1. овог закључка задужује се Славољуб Стојменовић, члан Градског већа.

Закључак доставити: Предшколској установи „Наш дете“, Служби за нвестиције и грађевинско земљиште и Писарници.

**ПРЕДСЕДНИК**

**ГРАДСКОГ ВЕЋА,**

др Слободан Миленковић

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 002021324 2024/7

Дана: 28.06.2024. године

**В р а њ е**

На основу члана 9. и члана 64. и 207. Закона о социјалној заштити (,,Службени гласник РС“, број 24/11), члана 61. и 63. Пословника Градског већа града Врања (Службени гласник града Врања 5/24), Градско веће на седници одржаној дана: 28.06.2024. године, донело је

**О Д Л У К У**

**о додели средстава за финансирање и суфинансирање пројеката**

**за реализацију услуга социјалне заштите**

**Члан 1.**

Овом Одлуком додељују се средства у укупном износу од 8.721,770, оо динара као помоћ и подршка лицима у стању социјалном потребе, кроз суфинансирање услуга из области социјалне заштите. Средства за финансирање ових услуга обезбеђена су из наменског трансфера на основу уговора бр. 001542635/1 од 30.04.2024 између Града Врања и Министарства за рад, запошљавање, борачка и социјална питања.

**Члан 2.**

Средства из члана 1 ове Одлуке додељују се Јавној установи Центар за развој локалних услуга Врање:

* 3.234.736, 00 динара за реализацију услуге „Прихватилиште за одрасла и стара лица“,
* 4.400.000,00 динара динара за реализацију услуге „Лични пратилац”
* 1.087.034,00 динара за реализацију услуге „Помоћ у кући за одрасла и стара лица”

**Члан 3.**

Са пружаоцем услуга из члана 2. ове Одлуке, у име Града градоначелник закључује уговор о финансирању и суфинансирању пројекта за реализацију услуга социјалне заштите.

**Члан 4.**

Пружалац услуге, обавезује се да у року од 15 дана од дана истека календарске године поднесе извештај о реализацији услуга и утрошеним средствима Градском већу.

**Члан 5.**

Одлука ступа на снагу даном доношења.

Одлуку објавити у „Службеном гласнику града Врања“.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 002021324 2024/17

Дана: 28.06.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 11.06.2024. године, разматрало је предлог Бојана Костића члана Градског већа у вези са повећањем броја корисника грантова у оквиру пројекта „Предузетништво – темељ локалног и регионалног развоја“ и донело следећи:

***З А К Љ У Ч А К***

Даје се сагласност да се у оквиру пројекта „Предузетништво – темељ локалног и регионалног развоја“ доделе бесповратна средства за 30 најбоље оцењених бизнис планова.

Закључак доставити: Одељењу за привреду и економски развој и Писарници.

**ПРЕДСЕДНИК**

**ГРАДСКОГ ВЕЋА,**

др Слободан Миленковић

На основу члана 34.Закона о јавној својини (Сл.гласник РС“бр.72/11, 88/13 и 105/14, 104/2016-др.закон, 08/2016,113/2017,95/208 и 153/2020) чл 6. и 7.Уредбе о условима прибављања и отуђења непокретности непосредном погодбом, давања у закуп ствари у јавној својини односно прибављања и уступања и искоришћавања других имовинских права као и поступцима јавног надметања и прикупљања писмених понуда („Сл.гласник РС „бр.16/2018 и 79/2023) члана 9. и 10.Одлуке о давању у закуп пословног простора у јавној својини града Врања(„Сл.гласник града Врања“ бр.24/2018 и 32/2019) Градско веће града Врања, расписује

**ЈАВНИ ОГЛАС**

**О СПРОВОЂЕЊУ ПОСТУПКА ПРИКУПЉАЊЕМ ПИСМЕНИХ ПОНУДА**

**за давање у закуп пословног простора у јавној својини града Врања**

**I ПРЕДМЕТ ОГЛАСА**

Предмет јавног огласа је давање у закуп пословног простора у јавној својини града Врања, прикупљањем писаних понуда и то:

1.Непокретност: пословни простор са пратећим објектима, вишенаменске балон сале са анексом-базен у оквиру Плана генералне регулације у Врањска Бања, ул.Партизански пут бр.28 на к.п.2120 КО Врањска Бања, укупне површине 1022, 12м2.

Почетна цена закупнине је 57,00 дин/м2 месечно за пословни простор.

Пословни простор не може се издати у закуп за обављање делатности којима се ствара бука и загађује животна средина.

Пословни простор се даје на одређено време од 5 година у виђеном стању а ради обављања делатности пословно-услужног садржаја, под којим се подразумева: пословање, трговина, угоститељство и услуге.

.

**Критеријум за оцењивање понуда је „Највиша понуђена цена“.**

**II ОПШТИ УСЛОВИ ПОСТУПКА ПРИКУПЉАЊА ПИСМЕНИХ ПОНУДА**

Право на учешће у поступку прикупљања писмених понуда имају сви заинтересовани привредни субјекти и друга правна лица која испуњавају услове из овог огласа и која уплате 10% депозита почетне цене закупнине пословног простора, на рачун уплате депозита, градских органа управе бр.840-1155804-78–град Врање-рачун за уплату депозита.

Право на учешће немају чланови Комисије, бивши закупци који нису измирили своје обавезе односно дуговање према Граду по основу неплаћених закупнина и других трошкова везаних за закуп пословног простора, или по основу неплаћених обавеза према ЛПА-а као и учесници претходног поступка за давање у закуп пословног простора који су, након што су предложени, односно одређени за закупца, одустали од закупа.

Право на учешће у поступку јавног надметања, односно прикупљање писмених понуда има привредни субјекат под условом:

1. да је код надлежног органа регистровано за обављање делатности која се може обављати у пословном простору који се даје у закуп;
2. да му није изречена мера забране обављања делатности за чије обављање је пословни простор намењен, у року од две године пре објављивања огласа за јавно надметање, односно прикупљање писмених понуда за давање у закуп пословног простора;
3. да има важећу дозволу надлежног органа за обављање делатности за чије обављање је пословни простор намењен.

П**онуда правног лица и предузетника** мора обавезно да садржи:

-за предузетнике: име и презиме, адресу, број личне карте, јединствени матични број грађана, назив радње, матични број;

-за правна лица: назив и седиште;

-оверену копију решења о упису у регистар надлежног органа, оверену копију решења о додељеном ПИБ-У, оверену копију потврде о извршеном евидентирању за ПДВ, уколико је у систему ПДВ-а

-доказ да му није изречена мера забране обављања делатности за чије обављање је пословни простор намењен;

-доказ о уплати депозита;

-износ закупнине која се нуди;

-доказ да је подносилац пријаве, односно понуде измирио закупнину, уколико је био закупац пословног простора;

Услучају да подносиоца понуде заступа пуномоћник, пуномоћје за заступање мора бити оверено од стране овлашћеног заступника правног лица или предузетника.

Учесник јавног огласа мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији понуђач.

Услови за спровођење поступка прикупљањем писаних понуда су испуњени и када истом приступи само један учесник односно његов овлашћени заступник чија је понуда благовремена и потпуна.

Најповољнијим понуђачем сматра се онај привредни субјекат или друго правно лице које понуди највећу висину закупнине за пословни простор по 1м2.

Уколико подносилац благовремене и потпуне понуде не приступи отварању приспелих понуда сматраће се да је одустао од понуде.

Поступак прикупљања писмених понуда је јаван и истом могу да присуствују сва заинтересована лица.

Понуда са пратећом документацијом за учествовање у поступку давања у закуп пословног простора у јавној својини града Врања прикупљањем писаних понуда се доставља Комисији за давање у закуп пословног простора у јавној својини града Врања, ул. Краља Милана бр.1, 17500 Врање и то у року од 15 дана од дана објављивања огласа у дневном листу „Вечерње новости“ који се дистрибуира на целој територији Републике Србије, закључно са 15.07.2024.год. као дана истека рока за подношење понуда.

На званичном сајту града Врања, www.vranje.org.rs.може се преузети текст јавног огласа.

Понуда се доставља у затвореној коверти са назнаком „ГРАДСКА УПРАВА-ЗА КОМИСИЈУ-ПОНУДА ЗА ПОСЛОВНИ ПРОСТОР-НЕ ОТВАРАЈ“. На полеђини коверте видљиво назначити ко је подносилац понуда..

Понуда се доставља препорученом пошиљком или се лично предаје у згради градске управе града Врања, у услужном центру на шалтеру бр.1-писарница, у ул.Краља Милана бр.1.

Ако је понуда послата поштом, дан предаје пошти искључиво препорученом пошиљком сматра се као дан предаје Комисији за давање у закуп пословног простора у јавној својини града Врања.

Понуда је непотпуна ако није правилно попуњена и не садржи све наведене прилоге односно исправе како је предвиђено овим огласом или садржи нетачне податке, као и у случају кад коверта са понудом на полеђини не садржи податке о понуђачу.

Подносиоци неблаговремене, односно непотпуне понуде не могу да учествују у поступку прикупљања писмених понуда, а неблаговремене, односно непотпуне понуде се одбацију.

Јавно отварање приспелих понуда за закуп пословног простора у јавној својини града Врања ће се одржати у малој сали Градске управе града Врања у присуству Комисије и заинтересованих лица дана 17.07.2024.год. у Врању, ул.Краља Милана бр.1, са почетком у 13 часова.

Увид у документацију, разгледање пословног простора и ближа обавештења у вези јавног огласа могу се добити у канцеларији бр.14, зграда Градске управе града Врања, ул.Иво Лоле Рибара бр.1 или на званичном сајту града Врања [www.vranje.org.rs](http://www.vranje.org.rs)

Контакт особа: Марија Ђорђевић 0645570791.

На основу члана 5 . Одлуке о бесповратном суфинансирању активности на инвестиционом одржавању и унапређењу својстава зграда, поступку доделе средстава, проценту учешћа и условима под којим град Врање учествује у финансирању активности одржавања(„Сл. гласник града Врања“, број 28/18 и 24/22), Градско веће града Врања, на седници одржаној 28.06.2024. године, донело је:

**ОДЛУКУ**

**о расписивању јавног позива за бесповратно суфинансирање активности**

**инвестиционог одржавања и унапређења својстава зграда, на територији града Врања, средствима буџета града Врања.**

Овом Одлуком покреће се поступак и расписује јавни позив за избор пројеката за бесповратно суфинансирање активности инвестиционог одржавања и унапређења својстава зграда, на територији града Врања, средствима буџета града Врања.

Укупна средства намењена за бесповратно суфинансирање активности, по овом Јавном позиву, износе 2.500.000,00 динараи односи се на ПГР зоне 1 у Врању. Град Врање ће учествовати у бесповратном суфинансирању пројеката по једној пријави у износу до 50% предрачунске вредности радова, док подносилац пријаве обезбеђује остала потребна средстава.

Средства се додељују за извођење радова на инвестиционом одржавању и унапређењу својстава зграда:

1) санација равних кровова у циљу спречавања настанка штетних последица по живот и здравље људи и безбедност зграде;

2) инвестиционо одржавање фасада ради спречавања штетних последица по безбедност (већег броја) грађана;

3) замена употребљених грађевинских материјала који су штетни по живот и здравље људи;

4) унапређење енергетских својстава зграде ради смањења негативних утицаја на животну средину (услед нерационалне потрошње и емисије штетних гасова);

5) друге активности којима се спречава настанак штетних последица по здравље и живот грађана, животну средину, привреду и имовину веће вредности.

Право учешћа на конкурсу имају лица која у складу са законом врше послове управљања зградом и то:

1) власник, за зграде било које намене у којима је једно лице искључиви власник свих делова зграде;

2) власници посебних делова, за породичне куће;

3) стамбена заједница преко својих органа или професионални управник коме су поверени послови управљања, у стамбеној згради која има заједничке делове зграде и најмање два посебна дела чији су власници различита лица;

4) власници посебних делова преко својих органа, у зградама које немају ниједан посебан део намењен за становање, преко удружења основаног у складу са законом којим се уређује оснивање и правни положај удружења.

Подносиоци пријава, у року од три дана од дана објављивања ранг листе на интернет страници града Врања, имају право увида у документацију коју су доставили остали учесници јавног позива, као и у поступак рада и начин рангирања пристиглих пријава од стране Комисије.

Градско веће доноси решење на основу коначне ранг листе.

На основу решења Градског већа, градоначелник закључује Уговор о додели средстава из буџета града Врање за бесповратно суфинансирање пројеката у области инвестиционог одржавања и унапређења својстава зграда.

Решење се објављује на интернет страници града Врања.

Саставни део ове Одлуке је текст јавног позива.

Одлука ступа на снагу даном доношења.

**ГРАДСКО ВЕЋЕ ГРАДА ВРАЊА**

**број:** **002021324 2024/18**, **дана: 28.06.2024. година**

**Председник Градског већа,**

**др Слободан Миленковић**